				|

		52013PC0252

			Ehdotus NEUVOSTON PÄÄTÖS Yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa omaksuttavasta Euroopan unionin kannasta, joka koskee sopimuksen liitteen 1 muuttamista valvontakomitean päätöksen 0004 mukaisesti /* COM/2013/0252 final - 2013/0132 (NLE) */

			   	PERUSTELUT
1.           EHDOTUKSEN
TAUSTA
1.1       Tausta
Yhdysvaltojen ilmailuala ilmaisi vuonna 2007 huolensa
siitä, että Euroopan lentoturvallisuusviraston (EASA) perimiä maksuja ja
palkkioita koskevissa EU:n säännöissä ei tehdä eroa eurooppalaisten
hyväksyntähankkeiden ja Yhdysvaltojen ilmailuhallinnosta
vastaavan viranomaisen (Federal Aviation Administration – FAA) Yhdysvaltojen
tuotteita koskevien hyväksyntöjen EASA-validointien välillä.
Asiasta
käytyjen keskustelujen jälkeen Euroopan komissio (komissio) myöntyi lopulta
siihen, että EASA:n validoinnista perimistä maksuista keskustellaan yhteistyötä
siviili-ilmailun turvallisuuden sääntelyssä koskevan Amerikan yhdysvaltojen ja Euroopan
yhteisön välisen sopimuksen (sopimus) perusteella.
Kesäkuussa 2011
järjestetyssä kahdenvälisen valvontakomitean kokouksessa sovittiin, että EASA:n
yhdysvaltalaisilta hakijoilta FAA-hyväksyntöjen validoinnista perimiä maksuja
käsitellään sopimuksen liitteen 1 mukaisesti. Validointimaksuja käsittelevän
työryhmän perustamista koskevat säännöt hyväksyttiin 11 päivänä joulukuuta 2011
järjestetyssä valvontakomitean kokouksessa.
Valvontakomitea
valtuutti FAA:n, EY:n ja EASA:n edustajista koostuvan työryhmän tarkastelemaan
uudelleen maksujen ja palkkioiden vahvistamista koskevia EASA:n nykyisiä Yhdysvaltojen
tuotteiden hyväksymiseen soveltamia menettelyjä ja menetelmiä sekä laatimaan
suosituksia sopimuksen muuttamiseksi siten, että EASA:n Yhdysvaltojen
tuotteiden validointimaksuihin liittyvät ongelmat voidaan ratkaista.
1.2       EASA:n
maksu- ja palkkiojärjestelmä
Kaikista EASA:n
perimistä maksuista säädetään komission asetuksessa (EY) N:o 593/2007,
sellaisena kuin se on muutettuna, jossa vahvistetaan EASA:n kaikista
hyväksyntätehtävistä perimät maksut ja palkkiot.
Kyseisessä
asetuksessa esitetään tarkat maksut, jotka peritään kaikista todistuksista (vuosittain
monivuotisten hankkeiden osalta) ja hyväksynnöistä, sekä tuntitaksat tietyistä
tehtävistä, joista peritään tuntitaksa. Kaikkien tuotteiden, osien ja
laitteiden hyväksyntään liittyvien tehtävien (korjauksia jne. koskevien
tietojen hyväksyminen mukaan luettuna) sekä organisaatioiden (suunnittelu-,
tuotanto- ja huolto-organisaatiot jne. mukaan luettuina) hyväksyntään liittyvien
toimien on oltava kokonaan todistusta ja/tai hyväksyntää pyytävien hakijoiden
rahoittamia. Myös näiden tuotteiden, osien ja laitteiden lentokelpoisuuden
ylläpitoon liittyvät EASA:n kustannukset sekä hyväksyttyjen organisaatioiden
valvontaan liittyvät kustannukset on katettava kokonaan, ja niitä säännellään
tällä samalla asetuksella.
Asetuksessa (EY) N:o
593/2007 säädettyjä maksuja tarkistetaan vuosittain inflaatiokertoimella. Sen
varmistamiseksi, että kyseiset maksut vastaavat jatkuvasti EASA:lle
aiheutuneita kustannuksia, niitä myös tarkastellaan säännöllisesti uudelleen, ja
komissio voi tarvittaessa tarkistaa niitä valvonnan käsittävää
sääntelymenettelyä noudattaen. Maksut vahvistetaan ja päivitetään käyttäen
tosiasiallisia hyväksyntätoimia koskevien tietojen, aikaisempien kustannusten
ja liiketoimintasuunnitelman tulevaa kehitystä koskevien tietojen yhdistelmää. Tuntitaksat
ja kiinteät maksut lasketaan näiden tietojen perusteella. Näin maksuja voidaan
sekä korottaa että alentaa, mikäli se on perusteltua selventävien tietojen
perusteella.
1.3       Vähennyskertoimen
soveltaminen sopimuksen puitteissa
Työryhmän
keskusteluissa kävi ilmi, etteivät EASA ja FAA ole kumpikaan saattaneet
sisäisiä menettelyjään täysin sopimuksen mukaisiksi. Vaikka molemmat tekniset
virastot pyrkivätkin vahvistamaan yhteiset validointiperiaatteet sopimuksen
hengen ja tavoitteiden mukaisesti, on ilmeistä, että todellisuudessa sopimusta
ei ole pystytty hyödyntämään täysimääräisesti.
EASA:n
maksujärjestelmässä kiinnitetään toki erityistä huomiota EU:n ulkopuolisiin
hyväksyntätoimiin tietyillä aloilla. Esimerkiksi
lisätyyppihyväksyntätodistuksista (STC), jotka luokitellaan perusluonteisiksi,
veloitetaan yksinkertaisina riippumatta suunnittelumuutoksen monimutkaisuudesta.
Myös lentokelpoisuuden ylläpitoon liittyvistä toimista EU:n ulkopuolista
todistusta varten peritään alennettu maksu; samoin organisaatioiden hyväksynnän
alalla osa-145-hyväksyntöjen hyväksymisestä peritään alennettu maksu.
Asetuksessa (EY) N:o
593/2007 säädetään kuitenkin, että EASA:n perimä maksu vastaa sille
hyväksyntätehtävistä aiheutuvia kokonaiskustannuksia. Todistuksista ja
hyväksynnöistä perittävät maksut lasketaan pääasiassa vastaavanlaisista
hankkeista aiheutuneita kustannuksia koskevien aikaisempien tietojen sekä
liiketoimintasuunnitelmasta saatujen tietojen perusteella. Tätä laskentamenetelmää
käytettäessä EASA ei voi itse päättää soveltaa kahdenvälisiin kumppaneihinsa,
Yhdysvallat mukaan luettuna, minkäänlaista erityiskohtelua asetuksessa
vahvistettujen maksujen ja palkkioiden suhteen. Jos tarvitaan asetuksesta
poikkeavia erityistoimenpiteitä, ne on vahvistettava korvaavalla säädöksellä
tai kansainvälisellä sopimuksella, joka on etusijalla kyseiseen asetukseen
nähden.
Tällä perusteella ja
ottaen huomioon asetuksen 14 artiklan sisältö, jonka mukaan maksujen on oltava
oikeudenmukaisia ja kohtuullisia ja vastattava tarjottuja palveluja, työryhmä päätti antaa suosituksen, jonka mukaan kahdenvälisen
valvontakomitean olisi tehtävä päätös vähennyskertoimen soveltamisesta
asetuksessa (EY) N:o 593/2007 oleviin asianomaisiin maksutaulukoihin validointimenettelyn
tehokkuusetujen huomioimiseksi sopimuksessa. Tämä vähennyskerroin olisi
lisättävä liitteen 1 määräyksiin, jotta sopimuksella voidaan poiketa
asianmukaisesti asetuksesta (EY) N:o 593/2007.
1.4       Menettelyä
koskevat näkökohdat
Asianomainen neuvoston asetus ja sopimus
tulivat voimaan 1 päivänä toukokuuta 2011 sen jälkeen, kun sopimuspuolet olivat
ilmoittaneet saattaneensa päätökseen sopimuksen voimaantulon edellyttämät
sisäiset menettelyt.
Euroopan unionin
toiminnasta tehdyn sopimuksen 218 artiklan 9 kohdassa määrätään, että neuvosto
tekee komission ehdotuksesta päätöksen sopimuksessa perustetussa elimessä
unionin puolesta esitettävien kantojen vahvistamisesta, silloin kun tämän
elimen on annettava säädöksiä, joilla on oikeusvaikutuksia.
Yhteistyötä siviili-ilmailun turvallisuuden sääntelyssä koskevan Amerikan
yhdysvaltojen ja Euroopan yhteisön välisen sopimuksen tekemisestä
tehdyn neuvoston päätöksen 2011/719/EU[1]
4 artiklan 4 kohdassa säädetään, että neuvoston päättää sopimuksen liitteisiin tehtävistä
muutoksista silloin, kun ne edellyttävät unionin säädösten muuttamista.
Sen vuoksi neuvoston
olisi tehtävä päätös kahdenvälisessä valvontakomiteassa esitettävän EU:n kannan
vahvistamisesta, joka koskee päätöstä sopimuksen liitteen 1 muuttamisesta tämän
neuvoston päätösehdotuksen liitteenä olevan päätösluonnoksen 0004 mukaisesti.
2.           ASIANOMAISTEN OSAPUOLTEN KUULEMINEN JA
VAIKUTUSTEN ARVIOINTI
Jäsenvaltioille annettiin säännöllisin
väliajoin tietoja koko neuvotteluprosessin ajan.
3.           EHDOTUKSEEN LIITTYVÄT OIKEUDELLISET
NÄKÖKOHDAT
1.1.        Ehdotetun toimen lyhyt kuvaus
Ehdotetulla sopimuksen liitteen 1 muutoksella
otetaan käyttöön vähennyskerroin, jota sovelletaan EASA:n perimiin maksuihin ja
palkkioihin Yhdysvaltojen (ilmailu)tuotteiden validoinnin yhteydessä, sopimuksen hengen ja siitä saatavien etujen mukaisesti.
1.2.        Oikeusperusta
Euroopan unionin toiminnasta tehdyn sopimuksen
100 artiklan 2 kohta ja 218 artiklan 9 kohta.
1.3.        Toissijaisuusperiaate
Sopimus kattaa kysymyksiä, joissa EU:lla on
toimivaltaa ja joiden osalta EU:n on pidettävä yllä suhteita Yhdysvaltoihin.
1.4.        Vaikutus EU:n voimassa
olevaan lainsäädäntöön
Asetuksen (EY) N:o 593/2007 nykyisissä
säännöksissä ei tehdä eroa EASA:n (eurooppalaisista) hyväksyntähankkeista
perimien maksujen ja palkkioiden ja sellaisista kolmansista maista peräisin
olevien tuotteiden, joiden kanssa EU on tehnyt kahdenvälisen lentoturvallisuussopimuksen,
validoinnista perimien maksujen ja palkkioiden välillä. Näiden keskinäiseen
luottamukseen ja sopimuspuolten järjestelmien vastaavan turvallisuustason
vastavuoroiseen tunnustamiseen perustuvien sopimusten tärkeä osatekijä ovat
tehokkuusedut, jotka johtuvat toisen sopimuspuolen työmenetelmien ja tulosten
luotettavuudesta, jolloin voidaan vähentää työtaakkaa ja kustannuksia validointimenettelyn
yhteydessä.
Ottaen huomioon sopimuksen kansainvälinen
luonne vähennyskertoimen sisällyttäminen sopimuksen liitteeseen 1 vaikuttaa oikeudellisesti
siten, että sen määräykset ovat etusijalla asetuksen (EY) N:o 593/2007
nykyisiin säännöksiin nähden. Jotta niiden soveltaminen ei perustu yksinomaan
EU:n ja Yhdysvaltojen väliseen sopimukseen, asetukseen (EY) N:o 593/2007 on
lisättävä asianmukainen säännös; asiaa koskeva menettely on vireillä.
Todennäköiset vaikutukset talousarvioon on
esitetty kohdassa 4.
4.           TALOUSARVIOVAIKUTUKSET
Sopimuksen liitteen 1 muuttaminen aiheuttaa EASA:n
perimiin maksuihin ja palkkioihin arviolta 450 000 euron vajeen, joka
voidaan kattaa kokonaan kohdentamalla uudelleen viraston maksuja ja palkkioita
koskevat määrärahat.
2013/0132 (NLE)
Ehdotus
NEUVOSTON PÄÄTÖS
Yhteistyötä siviili-ilmailun turvallisuuden
sääntelyssä koskevan Amerikan yhdysvaltojen ja Euroopan yhteisön välisen
sopimuksen mukaisessa kahdenvälisessä valvontakomiteassa omaksuttavasta
Euroopan unionin kannasta, joka koskee sopimuksen liitteen 1 muuttamista
valvontakomitean päätöksen 0004 mukaisesti
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen ja erityisesti sen 100 artiklan 2 kohdan yhdessä sen 218
artiklan 9 kohdan kanssa,
ottaa huomioon Euroopan komission ehdotuksen,
sekä katsoo seuraavaa:
(1)       Yhteistyötä siviili-ilmailun
turvallisuuden sääntelyssä koskevan Amerikan yhdysvaltojen ja Euroopan yhteisön
välisen sopimuksen, jäljempänä ’sopimus’, tekemisestä 7 päivänä maaliskuuta
2011 annettu neuvoston päätös 2011/719/EU[2]
tuli voimaan 1 päivänä toukokuuta 2011.
(2)       Sopimuksen 3 artiklan C
kappaleen 2 kohdan nojalla sopimuksen 3 artiklan A kappaleen mukaisesti
perustettu kahdenvälinen valvontakomitea voi muuttaa sopimuksen liitteitä sen
19 artiklan B kappaleen mukaisesti.
(3)       On aiheellista vahvistaa neuvoston
päätöksen 2011/719/EU 4 artiklan 4 kohdan mukaisesti kahdenvälisessä
valvontakomiteassa omaksuttava Euroopan unionin kanta, joka koskee sopimuksen
liitteen 1 muuttamista tämän päätöksen mukaisesti,
ON HYVÄKSYNYT
TÄMÄN PÄÄTÖKSEN:
1 artikla
Yhteistyötä siviili-ilmailun turvallisuuden
sääntelyssä koskevan Amerikan yhdysvaltojen ja Euroopan yhteisön välisen
sopimuksen 3 artiklan A kappaleessa tarkoitetussa kahdenvälisessä
valvontakomiteassa omaksuttava Euroopan unionin kanta, joka koskee sopimuksen
liitteen 1 muuttamista koskevan valvontakomitean päätöksen hyväksymistä, perustuu
kahdenvälisen valvontakomitean päätösluonnokseen 0004, joka on tämän päätöksen
liitteenä.
2 artikla
Tämä päätös tulee voimaan päivänä, jona se
hyväksytään.
3 artikla
Tämä päätös on osoitettu kaikille
jäsenvaltioille.
.
Tehty Brysselissä
                                                                       Neuvoston
puolesta
                                                                       Puheenjohtaja
LIITE
YHTEISTYÖTÄ SIVIILI-ILMAILUN
TURVAAMISEN SÄÄNTELYSSÄ KOSKEVAN
AMERIKAN YHDYSVALTOJEN JA
EUROOPAN UNIONIN VÄLISEN
SOPIMUKSEN MUKAINEN
KAHDENVÄLINEN VALVONTAKOMITEA
PÄÄTÖS
PÄÄTÖS N:o 0004
Yhteistyötä siviili-ilmailun turvallisuuden
sääntelyssä koskevan Amerikan yhdysvaltojen ja Euroopan yhteisön välisen
sopimuksen, jäljempänä ’sopimus’, 19 artiklan B kappaleen, jossa määrätään,
että sopimuksen liitteitä voidaan muuttaa sopimuksen 3 artiklan mukaisesti
perustetun kahdenvälisen valvontakomitean päätöksellä, mukaisesti
valvontakomitea päättää seuraavaa:
1.      Muutetaan sopimuksen liite 1 lisäämällä
uusi 3.2.11 kohta seuraavasti:

”3.2.11(a)     Teknisen viraston hakijalta tai säännellyltä yhteisöltä
1 päivästä tammikuuta 2013 lähtien minä tahansa kalenterivuonna perimät maksut viraston
3.2.4 kohdan mukaisesti tekemästä validoinnista, jolla hyväksytään
                     (i)            ilma-aluksen ja ilma-aluksen
moottoreiden, potkureiden ja laitteiden suunnittelu;
                     (ii)           lisätyyppihyväksyntätodistus;
                     (iii)          tietyt tyyppisuunnitelmaan tehtävät
merkittävät muutokset, jotka on määritelty teknisissä täytäntöönpanomenettelyissä;
tai
                     (iv)          melua ja päästöjä koskevat muutokset,

saavat olla
enintään 95 prosenttia maksuista, jotka tekninen virasto olisi perinyt samana
kalenterivuonna hakijalta tai säännellyltä yhteisöltä suunnittelulle,
lisätyyppihyväksyntätodistukselle, merkittävälle muutokselle tai melua ja päästöjä
koskevalle muutokselle hyväksyntämenettelyn mukaisesti antamastaan vastaavasta
hyväksynnästä.
(b)     Teknisen viraston hakijalta tai säännellyltä yhteisöltä minä
tahansa kalenterivuonna viraston 3.2.4 kohdan mukaisesti tekemästä
validoinnista perimien maksujen on vastattava tehokkuusetuja, jotka saavutetaan
käyttäen hyväksyntämenettelyn asemesta validointiprosessia. Nämä tehokkuusedut
ja niihin liittyvät maksuvähennykset on perusteltava asiaan liittyvillä tiedoilla.
Sen vuoksi valvontakomitean on tarkasteltava edellä a alakohdassa mainittua
prosenttimäärää säännöllisesti uudelleen ja muutettava sitä tarvittaessa
päätöksellä.”
2.      Uuden kohdan 3.2.11 b
alakohdassa tarkoitettu säännöllinen uudelleentarkastelu on tehtävä enintään
kahden vuoden välein. Kuten sopimuksen liitteessä 1 olevassa 2.2.1 kohdassa
määrätään, hyväksyntää käsittelevä valvontakomitea avustaa kahdenvälistä
valvontakomiteaa uudelleentarkastelussa ja mahdollisesti tarvittavien päätösten
valmistelemisessa. Uudelleentarkastelun ja päätösten on perustuttava teknisten
virastojen toimittamiin tietoihin.
Muutos tulee voimaan päivänä, jona siihen on lisätty viimeinen
allekirjoitus.
Kahdenvälisen
valvontakomitean puolesta:
 FEDERAL AVIATION ADMINISTRATION DEPARTMENT OF TRANSPORTATION UNITED STATES OF AMERICA ||   || EUROOPAN KOMISSIO EUROOPAN UNIONI
   PUOLESTA: ||     ||   ||   PUOLESTA: ||
     ASEMA: ||     Associate Administrator for Aviation Safety ||   ||     ASEMA: ||     Johtaja, Lentoliikenne ja liikenteeseen liittyvät kansainväliset asiat, Liikenteen ja liikkumisen pääosasto
   PÄIVÄYS: ||     ||   ||   PÄIVÄYS: ||
   PAIKKA: ||   Washington, DC ||   ||   PAIKKA: ||   Bryssel, Belgia
[1]               EUVL L 291, 9.11.2011, s. 1.
[2]               EUVL L 291, 9.11.2011, s. 1.


               EUROOPAN KOMISSIO
            Bryssel 18.10.2017
            COM(2017) 599 final
            2017/0261(NLE)
            Ehdotus
            NEUVOSTON PÄÄTÖS
            Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä vuoden 2017 kolmannesta maksuerästä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Tässä ehdotuksessa on kyse luonnoksesta neuvoston päätökseksi, joka koskee jäsenvaltioiden suoritettavaksi vuonna 2017 tulevien Euroopan kehitysrahaston (EKR) rahoitusosuuksien kolmatta maksuerää.

                  Yhdennentoista EKR:n ja muiden vielä avoinna olevien EKR:ien (eli kahdeksannen, yhdeksännen ja kymmenennen EKR:n) varojen hallinnointiin sovelletaan seuraavia sääntöjä:

                  – Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä voimassa oleva kumppanuussopimus, jäljempänä ’AKT–EU-kumppanuussopimus’, sellaisena kuin se on viimeksi muutettuna
                     1
                  ;

                  – neuvostossa kokoontuneiden Euroopan unionin jäsenvaltioiden hallitusten edustajien sisäinen sopimus vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille
                     2
                  , jäljempänä ’yhdennentoista EKR:n sisäinen sopimus’; ja

                  – neuvoston asetus (EU) 2015/323 yhdenteentoista Euroopan kehitysrahastoon sovellettavasta varainhoitoasetuksesta
                     3
                  , jäljempänä ’yhdennentoista EKR:n varainhoitoasetus’.

                  Edellä mainitut asiakirjat sisältävät jäsenvaltioiden monivuotiset sitoumukset EKR:n tukemisesta taloudellisesti. Yhdennentoista EKR:n varainhoitoasetuksessa säädetään jäsenvaltioiden säännöllisistä rahoitusosuuksista EKR:n varainhoitotilille ennalta määritettyjen rahoitussitoumusten mukaisesti. Säännölliset rahoitusosuudet tulevat maksettaviksi teknisillä neuvoston päätöksillä, joilla pannaan täytäntöön aikaisemmin päätetyt rahoitussitoumukset.

                  Sen vuoksi kaikkia perusteluosan otsikoita ei sovelleta tämänkaltaisiin säännöllisiin rahoitusosuuksien maksupyyntöihin.

               •Yhdenmukaisuus muiden alaa koskevien politiikkojen säännösten kanssa

                  Ks. 1 kohta ”Ehdotuksen perustelut ja tavoitteet”.

               •Yhdenmukaisuus unionin muiden politiikkojen kanssa

                  Ks. 1 kohta ”Ehdotuksen perustelut ja tavoitteet”.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Yhdennentoista EKR:n varainhoitoasetuksen 21 artiklan 7 kohdan mukaisesti ehdotuksessa määritetään erikseen komission hallinnoima määrä ja Euroopan investointipankin (EIP) hallinnoima määrä.

                  EIP on yhdennentoista EKR:n varainhoitoasetuksen 52 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista sitoumuksista ja maksuista.

                  Yhdennentoista EKR:n varainhoitoasetuksen 22 artiklan 1 kohdan mukaisesti rahoitusosuuksien maksupyynnöissä käytetään ensin aiemmista EKR:istä käytettävissä olevat määrät aikajärjestyksessä. Koska kaikista aiemmista EKR:istä käytettävissä olevat määrät on käytetty kokonaisuudessaan, tässä ehdotuksessa esitetyt rahoitusosuuksien maksupyynnöt koskevat komission osalta yhdennestätoista EKR:stä käytettävissä olevia määriä.

                  Yhdennentoista EKR:n varainhoitoasetuksen 21 artiklan 5 kohdan mukaisesti neuvosto päättää komission ehdotuksesta viimeistään 21 kalenteripäivän kuluttua siitä, kun komissio on sen esittänyt.

                  Neuvoston päätöksen (EU) 2017/1206
                     4
                   2 artiklan mukaisesti kahdeksannen ja yhdeksännen EKR:n perustamisesta tehtyjen sisäisten sopimusten 1 artiklan 2 kohdan a alakohdassa tarkoitettuihin jäsenvaltioiden rahoitusosuuksiin tehdään vähennys. Kunkin jäsenvaltion valinnan mukaan vähennys suoritetaan vuoden 2017 kolmannessa maksuerässä ja/tai vuoden 2018 ensimmäisessä maksuerässä.

                  Yhdennentoista EKR:n varainhoitoasetuksen 23 artiklan 1 kohdan mukaan jäsenvaltiolta, joka ei suorita rahoitusosuutensa eriä määräajassa, peritään maksamattomalta määrältä korko; koronmaksua koskevista yksityiskohdista säädetään samassa artiklassa.

               •Toissijaisuusperiaate (jaetun toimivallan osalta)

                  Ks. 1 kohta ”Ehdotuksen perustelut ja tavoitteet”.

               •Suhteellisuusperiaate

                  Ks. 1 kohta ”Ehdotuksen perustelut ja tavoitteet”.

               •Toimintatavan valinta

                  Ks. 1 kohta ”Ehdotuksen perustelut ja tavoitteet”.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               •Sidosryhmien kuuleminen

                  Ei sovelleta.

               •Asiantuntijatiedon keruu ja käyttö

                  Ei sovelleta.

               •Vaikutustenarviointi

                  Ei sovelleta.

               •Sääntelyn toimivuus ja yksinkertaistaminen

                  Ei sovelleta.

               •Perusoikeudet

                  Ei sovelleta.

               4.TALOUSARVIOVAIKUTUKSET

                  Ei sovelleta.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ei sovelleta.

               •Selittävät asiakirjat (direktiivien osalta)

                  Ei sovelleta.

               •Ehdotukseen sisältyvien säännösten yksityiskohtaiset selitykset

                  Ei sovelleta.

               2017/0261 (NLE)

               Ehdotus

               NEUVOSTON PÄÄTÖS

               Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä vuoden 2017 kolmannesta maksuerästä

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen,

               ottaa huomioon neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille
                  5
               , jäljempänä ’sisäinen sopimus’, ja erityisesti sen 7 artiklan 2 kohdan,

               ottaa huomioon yhdenteentoista Euroopan kehitysrahastoon sovellettavasta varainhoitoasetuksesta 2 päivänä maaliskuuta 2015 annetun neuvoston asetuksen (EU) 2015/323, jäljempänä ’yhdennentoista EKR:n varainhoitoasetus’
                  6
               , ja erityisesti sen 21 artiklan 5 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Yhdennentoista EKR:n varainhoitoasetuksen 21 artiklan 5 kohdassa säädetyn menettelyn mukaisesti komissio esittää viimeistään 10 päivänä lokakuuta 2017 ehdotuksen, jossa ilmoitetaan a) vuoden 2017 rahoitusosuuden kolmannen erän määrä ja b) vuoden 2017 rahoitusosuuden tarkistettu vuotuinen määrä siinä tapauksessa, että rahoitusosuus ei vastaa todellisia tarpeita.

               (2)Euroopan investointipankki on yhdennentoista EKR:n varainhoitoasetuksen 52 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista sitoumuksista ja maksuista.

               (3)Yhdennentoista EKR:n varainhoitoasetuksen 22 artiklan 1 kohdan mukaisesti rahoitusosuuksien maksupyynnöissä käytetään ensin aiemmille EKR:ille määrätyt määrät. Tästä syystä yhdettätoista EKR:ää koskevasta maksupyynnöstä olisi suoritettava osuus Euroopan komissiolle.

               (4)Neuvosto hyväksyi 11 päivänä marraskuuta 2016 Euroopan komission ehdotuksesta päätöksen (EU) 2016/2026, jossa vahvistetaan jäsenvaltioiden EKR:ään suorittamien rahoitusosuuksien vuotuisesta määrästä varainhoitovuonna 2017 komissiolle suoritettavaksi osuudeksi 3 850 000 000 euroa ja Euroopan investointipankille suoritettavaksi osuudeksi 150 000 000 euroa.
                  7

               (5)Neuvosto on hyväksynyt sen, että kahdeksannesta ja yhdeksännestä EKR:stä vapautuneet 200 000 000 euroa käytetään rahoitusosuuksien vähentämiseen
                  8
               ,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan kehitysrahaston vuoden 2017 rahoitusosuuksien kolmannet erät, jotka jäsenvaltioiden on suoritettava Euroopan komissiolle ja Euroopan investointipankille, esitetään tämän päätöksen liitteessä olevassa taulukossa.

               Kyseisten rahoitusosuuksien maksaminen voidaan yhdistää mukautuksiin, jotka ovat seurausta rahoitusosuuksien vähentämisestä kahdeksannesta ja yhdeksännestä Euroopan kehitysrahastosta vapautetulla 200 000 000 euron määrällä ja jotka tehdään osana kunkin jäsenvaltion ilmoittamaa mukauttamissuunnitelmaa.

               2 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)
                  EYVL L 317, 15.12.2000, s. 3.

                     (2)
                  EUVL L 210, 6.8.2013, s. 1.

                     (3)
                  EUVL L 58, 3.3.2015, s. 17–38.

                     (4)
                  EUVL L 173, 6.7.2017, s. 15.

                     (5)
                  EUVL L 210, 6.8.2013, s. 1.

                     (6)
                  EUVL L 58, 3.3.2015, s. 17–38.

                     (7)
                  EUVL L 313, 19.11.2016, s. 25–27.

                     (8)
                  EUVL L 173, 6.7.2017, s. 15.

    ---documentbreak---

               EUROOPAN KOMISSIO
            Bryssel 18.10.2017
            COM(2017) 599 final
            LIITE
            asiakirjaan
            Ehdotus neuvoston päätökseksi
            Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä vuoden 2017 kolmannesta maksuerästä

               LIITE

                        JÄSENVALTIO

                        Osuus 10. EKR:stä (%)

                        Osuus 11. EKR:stä (%)

                        Vuoden 2017 kolmas erä (euroa)

                        Yhteensä

                        Komissio

                        EIP

                        11. EKR

                        10. EKR

                        BELGIA

                        3,53

                        3,24927

                        27 618 795,00

                        0,00

                        27 618 795,00

                        BULGARIA

                        0,14

                        0,21853

                        1 857 505,00

                        0,00

                        1 857 505,00

                        TŠEKKI

                        0,51

                        0,79745

                        6 778 325,00

                        0,00

                        6 778 325,00

                        TANSKA

                        2,00

                        1,98045

                        16 833 825,00

                        0,00

                        16 833 825,00

                        SAKSA

                        20,50

                        20,57980

                        174 928 300,00

                        0,00

                        174 928 300,00

                        VIRO

                        0,05

                        0,08635

                        733 975,00

                        0,00

                        733 975,00

                        IRLANTI

                        0,91

                        0,94006

                        7 990 510,00

                        0,00

                        7 990 510,00

                        KREIKKA

                        1,47

                        1,50735

                        12 812 475,00

                        0,00

                        12 812 475,00

                        ESPANJA

                        7,85

                        7,93248

                        67 426 080,00

                        0,00

                        67 426 080,00

                        RANSKA

                        19,55

                        17,81269

                        151 407 865,00

                        0,00

                        151 407 865,00

                        KROATIA

                        0,00

                        0,22518

                        1 914 030,00

                        0,00

                        1 914 030,00

                        ITALIA

                        12,86

                        12,53009

                        106 505 765,00

                        0,00

                        106 505 765,00

                        KYPROS

                        0,09

                        0,11162

                        948 770,00

                        0,00

                        948 770,00

                        LATVIA

                        0,07

                        0,11612

                        987 020,00

                        0,00

                        987 020,00

                        LIETTUA

                        0,12

                        0,18077

                        1 536 545,00

                        0,00

                        1 536 545,00

                        LUXEMBURG

                        0,27

                        0,25509

                        2 168 265,00

                        0,00

                        2 168 265,00

                        UNKARI

                        0,55

                        0,61456

                        5 223 760,00

                        0,00

                        5 223 760,00

                        MALTA

                        0,03

                        0,03801

                        323 085,00

                        0,00

                        323 085,00

                        ALANKOMAAT

                        4,85

                        4,77678

                        40 602 630,00

                        0,00

                        40 602 630,00

                        ITÄVALTA

                        2,41

                        2,39757

                        20 379 345,00

                        0,00

                        20 379 345,00

                        PUOLA

                        1,30

                        2,00734

                        17 062 390,00

                        0,00

                        17 062 390,00

                        PORTUGALI

                        1,15

                        1,19679

                        10 172 715,00

                        0,00

                        10 172 715,00

                        ROMANIA

                        0,37

                        0,71815

                        6 104 275,00

                        0,00

                        6 104 275,00

                        SLOVENIA

                        0,18

                        0,22452

                        1 908 420,00

                        0,00

                        1 908 420,00

                        SLOVAKIA

                        0,21

                        0,37616

                        3 197 360,00

                        0,00

                        3 197 360,00

                        SUOMI

                        1,47

                        1,50909

                        12 827 265,00

                        0,00

                        12 827 265,00

                        RUOTSI

                        2,74

                        2,93911

                        24 982 435,00

                        0,00

                        24 982 435,00

                        YHDISTYNYT KUNINGASKUNTA

                        14,82

                        14,67862

                        124 768 270,00

                        0,00

                        124 768 270,00

                        EU-28 YHTEENSÄ

                        100,00

                        100,00

                        850 000 000,00

                        0,00

                        850 000 000,00


               EUROOPAN KOMISSIO
            Bryssel 7.9.2015
            COM(2015) 424 final
            2015/0189(NLE)
            Ehdotus
            NEUVOSTON PÄÄTÖS
            Euroopan unionin ja Bangladeshin kansantasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta

               PERUSTELUT

               1.EHDOTUKSEN TAUSTA

               •
                     Ehdotuksen perustelut ja tavoitteet

               Neuvosto antoi unionin tuomioistuimen ns. open skies -asioissa antamien tuomioiden jälkeen 5. kesäkuuta 2003 komissiolle valtuudet aloittaa kolmansien maiden kanssa neuvottelut voimassa olevien sopimusten tiettyjen määräysten korvaamisesta unionitason sopimuksella (”horisontaalinen valtuutus”). Sopimusten tarkoituksena on antaa kaikille Euroopan unionin lentoliikenteen harjoittajille syrjimätön pääsy Euroopan unionin ja kolmansien maiden välisille lentoreiteille sekä saattaa jäsenvaltioiden ja kolmansien maiden kahdenväliset lentoliikennesopimukset unionin oikeuden mukaisiksi.

               •
                     Yleinen tausta

               Jäsenvaltioiden ja kolmansien maiden välisiä kansainvälisiä lentoliikennesuhteita on yleensä säännelty jäsenvaltioiden ja kolmansien maiden kahdenvälisillä lentoliikennesopimuksilla, tällaisten sopimusten liitteillä ja muilla niihin liittyvillä kahdenvälisillä tai monenvälisillä järjestelyillä.

               Jäsenvaltioiden tekemiin kahdenvälisiin lentoliikennesopimuksiin sisältyvät perinteiset nimeämislausekkeet ovat unionin oikeuden vastaisia. Ne antavat kolmannelle maalle mahdollisuuden evätä tai peruuttaa kokonaan tai tilapäisesti liikennöintiluvat tai muut luvat sellaiselta lentoliikenteen harjoittajalta, jonka jokin jäsenvaltio on nimennyt mutta joka ei ole kyseisen jäsenvaltion tai sen kansalaisten omistuksessa ja tosiasiallisessa määräysvallassa. Tämän on katsottu syrjivän sellaisia EU:n lentoliikenteen harjoittajia, jotka ovat sijoittautuneet jonkin jäsenvaltion alueelle mutta jotka ovat jonkin toisen jäsenvaltion kansalaisten omistuksessa tai määräysvallassa. Tämä on vastoin Euroopan unionin toiminnasta tehdyn sopimuksen 49 artiklaa, jossa sijoittautumisvapauttaan käyttäneille jäsenvaltioiden kansalaisille taataan sijoittautumisvaltiossa sama kohtelu kuin kyseisen jäsenvaltion kansalaisille.

               •
                     Voimassa olevat aiemmat määräykset

               Sopimuksen määräykset korvaavat kahdeksaan jäsenvaltioiden ja Bangladeshin kansantasavallan väliseen kahdenväliseen lentoliikennesopimukseen sisältyvät voimassa olevat määräykset tai täydentävät niitä.

               •
                     Johdonmukaisuus suhteessa unionin muuhun politiikkaan ja muihin tavoitteisiin

               Sopimus edistää unionin ulkoisen ilmailupolitiikan perustavoitetta saattamalla voimassa olevat kahdenväliset lentoliikennesopimukset unionin oikeuden mukaisiksi.

               2.INTRESSITAHOJEN KUULEMINEN

               Kuulemismenettely, tärkeimmät kohderyhmät ja yleiskuvaus vastaajista

               Komissio on SEUT-sopimuksen 218 artiklan 4 kohdan mukaisesti kuullut erityiskomiteaa neuvottelujen kuluessa. Neuvottelujen aikana on kuultu myös toimialan edustajia.

               Tiivistelmä vastauksista ja siitä, miten ne on otettu huomioon

               Tämän prosessin aikana esitetyt huomautukset on otettu huomioon. Kyseessä olevat jäsenvaltiot ovat tarkistaneet kahdenvälisiin lentoliikennesopimuksiin tehtyjen viittausten oikeellisuuden. Toimiala korosti vankan oikeusperustan tärkeyttä sen kaupallisen lentotoiminnan kannalta.

               3.EHDOTUKSEN OIKEUDELLISET NÄKÖKOHDAT

               •
                     Ehdotetun toimen lyhyt kuvaus

               Horisontaalisen valtuutuksen liitteessä esitetään neuvotteluissa noudatettavat menettelyt ja neuvotteluohjeet. Komissio on näiden menettelyjen ja ohjeiden mukaisesti neuvotellut Bangladeshin kansantasavallan kanssa sopimuksen, jolla korvataan jäsenvaltioiden ja Bangladeshin kansantasavallan voimassa olevien kahdenvälisten lentoliikennesopimusten tietyt määräykset. Sopimuksen 2 artiklalla korvataan perinteiset nimeämislausekkeet EU:n nimeämislausekkeella, minkä ansiosta kaikki EU:n lentoliikenteen harjoittajat voivat hyödyntää sijoittautumisoikeutta. Sopimuksen 5 artikla tarjoaa ratkaisun mahdollisiin ristiriitoihin unionin kilpailusääntöjen kanssa.

               Nyt kun sopimusneuvottelut on saatu menestyksekkäästi päätökseen, sopimus olisi allekirjoitettava Euroopan unionin puolesta. Tätä koskevaa päätöstä ehdotetaan ohessa.

               Lisäksi ehdotetaan sopimuksen väliaikaista soveltamista sen allekirjoittamispäivästä alkaen sen varmistamiseksi, että jäsenvaltioiden ja Bangladeshin kansantasavallan kahdenvälisiä lentoliikennesopimuksia sovelletaan unionin oikeuden mukaisesti viipymättä. Väliaikainen soveltaminen on olennaisen tärkeää, koska vastaavista sopimuksista saatu kokemus on osoittanut, että ratifiointiprosessit saattavat viedä aikaa.

               •
                     Oikeusperusta

               SEUT-sopimuksen 100 artiklan 2 kohta ja 218 artiklan 5 kohta

               •
                     Sääntelytavan valinta

               Unionin ja Bangladeshin kansantasavallan välinen sopimus on tehokkain keino saattaa kaikki jäsenvaltioiden ja Bangladeshin kansantasavallan voimassa olevat kahdenväliset lentoliikennesopimukset unionin oikeuden mukaisiksi.

               4.TALOUSARVIOVAIKUTUKSET

               Ehdotuksella ei ole vaikutuksia unionin talousarvioon.

               2015/0189 (NLE)

               Ehdotus

               NEUVOSTON PÄÄTÖS

               Euroopan unionin ja Bangladeshin kansantasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Neuvosto valtuutti 5 päivänä kesäkuuta 2003 tehdyllä päätöksellä komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta unionitason sopimuksella.

               (2)Näin ollen komissio on neuvotellut unionin puolesta Bangladeshin kansantasavallan hallituksen kanssa tiettyjä lentoliikenteen näkökohtia koskevan sopimuksen, jäljempänä ’sopimus’. Neuvottelut saatiin menestyksekkäästi päätökseen, kun sopimus parafoitiin 27 päivänä helmikuuta 2015.

               (3)Sopimuksen tarkoituksena on saattaa kahdeksan jäsenvaltion ja Bangladeshin kansantasavallan väliset kahdenväliset lentoliikennesopimukset unionin oikeuden mukaisiksi.

               (4)Sopimus olisi sen vuoksi allekirjoitettava Euroopan unionin puolesta sillä varauksella, että sopimuksen tekeminen saatetaan päätökseen myöhemmin.

               (5)Jotta sopimuksesta saatavat hyödyt voisivat toteutua mahdollisimman nopeasti, sitä olisi sovellettava väliaikaisesti,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään unionin puolesta Euroopan unionin ja Bangladeshin kansantasavallan hallituksen välisen tiettyjä lentoliikenteen näkökohtia koskevan sopimuksen allekirjoittaminen sillä varauksella, että mainitun sopimuksen tekeminen saatetaan päätökseen.

               Sopimuksen teksti on tämän päätöksen liitteenä.

               2 artikla

               Neuvoston pääsihteeristö laatii valtakirjan, jolla sopimuksen neuvottelijan nimeämä(t) henkilö(t) valtuutetaan allekirjoittamaan sopimus sillä varauksella, että sopimuksen tekeminen saatetaan päätökseen.

               3 artikla

               Sopimusta sovelletaan sen voimaantuloon saakka väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.

               4 artikla

               Neuvoston puheenjohtaja nimeää henkilön, jolla on oikeus antaa Euroopan unionin puolesta sopimuksen 8 artiklan 2 kohdassa tarkoitettu ilmoitus.

               5 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

    ---documentbreak---

               EUROOPAN KOMISSIO
            Bryssel 7.9.2015
            COM(2015) 424 final
            LIITE
            asiakirjaan
            Ehdotus: Neuvoston päätös Euroopan unionin ja Bangladeshin kansantasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta
            Euroopan unionin ja Bangladeshin kansantasavallan välinen sopimus tietyistä lentoliikenteen näkökohdista

               LIITE

               asiakirjaan

               Ehdotus: Neuvoston päätös Euroopan unionin ja Bangladeshin kansantasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta

               Euroopan unionin ja Bangladeshin kansantasavallan välinen sopimus tietyistä lentoliikenteen näkökohdista

               EUROOPAN UNIONI

               ja

               BANGLADESHIN KANSANTASAVALTA

               jäljempänä ’osapuolet’, jotka

               TOTEAVAT, että useiden Euroopan unionin jäsenvaltioiden ja Bangladeshin kansantasavallan välillä on tehty kahdenvälisiä lentoliikennesopimuksia, joihin sisältyy Euroopan unionin oikeuden vastaisia määräyksiä,

               TOTEAVAT, että Euroopan unionilla on yksinomainen toimivalta monissa näkökohdissa, jotka voivat sisältyä Euroopan unionin jäsenvaltioiden ja kolmansien maiden välisiin kahdenvälisiin lentoliikennesopimuksiin,

               TOTEAVAT, että johonkin jäsenvaltioon sijoittautuneilla lentoliikenteen harjoittajilla on Euroopan unionin oikeuden nojalla oikeus syrjimättömään pääsyyn Euroopan unionin jäsenvaltioiden ja kolmansien maiden välisille lentoreiteille,

               OTTAVAT HUOMIOON, että Euroopan unionin ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan unionin oikeuden mukainen toimilupa,

               TUNNUSTAVAT, että ne Euroopan unionin jäsenvaltioiden ja Bangladeshin kansantasavallan kahdenvälisten lentoliikennesopimusten määräykset, jotka ovat Euroopan unionin oikeuden vastaisia, on saatettava Euroopan unionin oikeuden mukaisiksi, jotta Euroopan unionin ja Bangladeshin kansantasavallan väliselle lentoliikenteelle voidaan luoda vankka oikeusperusta ja varmistaa kyseisen lentoliikenteen jatkuvuus,

               TOTEAVAT, etteivät lentoliikenteen harjoittajat Euroopan unionin oikeuden mukaisesti periaatteessa saa tehdä sopimuksia, jotka voivat vaikuttaa Euroopan unionin jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,

               TUNNUSTAVAT, että yrityksiin sovellettavat kilpailusäännöt voivat menettää tehokkuutensa sellaisten Euroopan unionin jäsenvaltioiden ja Bangladeshin kansantasavallan välillä tehtyihin kahdenvälisiin lentoliikennesopimuksiin sisältyvien määräysten vuoksi, joissa i) edellytetään tai suositaan sellaisia yritysten välisiä sopimuksia, yritysten yhteenliittymien päätöksiä tai yhdenmukaistettuja menettelytapoja, jotka estävät, vääristävät tai rajoittavat lentoliikenteen harjoittajien välistä kilpailua kyseisillä reiteillä, tai ii) vahvistetaan tällaisten sopimusten, päätösten tai toimintatapojen vaikutuksia tai iii) annetaan lentoliikenteen harjoittajien tai muiden yksityisten talouden toimijoiden vastuulle sellaisten toimenpiteiden toteuttaminen, joilla estetään, vääristetään tai rajoitetaan lentoliikenteen harjoittajien välistä kilpailua kyseisillä reiteillä,

               TOTEAVAT, että tämän sopimuksen yhteydessä Euroopan unionin tarkoituksena ei ole lisätä Euroopan unionin ja Bangladeshin kansantasavallan välisen lentoliikenteen kokonaismäärää, vaikuttaa Euroopan unionin lentoliikenteen harjoittajien ja Bangladeshin kansantasavallan lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,

               PANEVAT MERKILLE, että Euroopan unionin tuomioistuin on todennut useiden jäsenvaltioiden kolmansien maiden kanssa tekemien kahdenvälisten sopimusten eräiden määräysten olevan yhteensopimattomia Euroopan unionin oikeuden kanssa,

               TUNNUSTAVAT, että Euroopan unionin oikeuden sekä Euroopan unionin jäsenvaltioiden ja Bangladeshin kansantasavallan kahdenvälisten lentoliikennesopimusten määräysten välinen johdonmukaisuus on toimiva tapa varmistaa Euroopan unionin ja Bangladeshin välisen lentoliikenteen jatkuvuus ja kehittäminen,

               TOTEAVAT, ettei tätä sopimusta ole tarpeen soveltaa niihin Euroopan unionin jäsenvaltioiden ja Bangladeshin kansantasavallan kahdenvälisten lentoliikennesopimusten määräyksiin, jotka eivät ole ristiriidassa Euroopan unionin oikeuden kanssa,

               OVAT SOPINEET SEURAAVAA:

               1 ARTIKLA

               Yleiset määräykset

               1.
                     Tässä sopimuksessa tarkoitetaan ’jäsenvaltioilla’ Euroopan unionin jäsenvaltioita ja ’EU:n perussopimuksilla’ Euroopan unionista tehtyä sopimusta ja Euroopan unionin toiminnasta tehtyä sopimusta.

               2.
                     Kun liitteessä 1 mainituissa sopimuksissa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan unionin jäsenvaltioiden kansalaisiin.

               3.
                     Kun jossakin liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän katsotaan viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.

               2 ARTIKLA

               Jäsenvaltion tekemä nimeäminen

               1.
                     Tämän artiklan 2 kohdan määräyksillä korvataan liitteessä 2 olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion suorittamaa lentoliikenteen harjoittajan nimeämistä ja Bangladeshin kansantasavallan lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräyksillä korvataan liitteessä 2 olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.

               2.
                     Saatuaan ilmoituksen jäsenvaltion tekemästä nimeämisestä Bangladeshin kansantasavallan on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i.
                     lentoliikenteen harjoittaja on sijoittautunut nimeävän jäsenvaltion alueelle EU:n perussopimusten mukaisesti ja sillä on Euroopan unionin oikeuden mukainen voimassa oleva liikennelupa; ja

               ii.
                     lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; sekä

               iii.
                     lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

               3.
                     Bangladeshin kansantasavalta voi evätä, kumota tai peruuttaa tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat taikka rajoittaa niiden käyttöä, jos

               i.
                     lentoliikenteen harjoittaja ei ole sijoittautunut nimeävän jäsenvaltion alueelle EU:n perussopimusten mukaisesti tai sillä ei ole Euroopan unionin oikeuden mukaista voimassa olevaa liikennelupaa; tai

               ii.
                     lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

               iii.
                     lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta; tai

               iv.
                     lentoliikenteen harjoittajalla on jo liikennöintilupa Bangladeshin kansantasavallan ja jonkin toisen jäsenvaltion kahdenvälisen sopimuksen nojalla, ja käyttämällä tämän sopimuksen mukaisia liikenneoikeuksia reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia; tai

               v.
                     lentoliikenteen harjoittajalla on jonkin sellaisen jäsenvaltion myöntämä lentotoimintalupa, jonka kanssa Bangladeshin kansantasavalta ei ole tehnyt kahdenvälistä lentoliikennesopimusta, ja kyseinen jäsenvaltio on evännyt liikenneoikeudet Bangladeshin kansantasavallan nimeämältä lentoliikenteen harjoittajalta.

               Bangladeshin kansantasavalta ei saa tämän kohdan mukaista oikeutta käyttäessään syrjiä Euroopan unionin lentoliikenteen harjoittajia niiden kansallisuuden perusteella.

               3 ARTIKLA

               Turvallisuus

               1.
                     Tämän artiklan 2 kohdan määräyksillä täydennetään liitteessä 2 olevassa c kohdassa lueteltujen artiklojen vastaavia määräyksiä.

               2.
                     Jos jäsenvaltio on nimennyt lentoliikenteen harjoittajan, jonka viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Bangladeshin kansantasavallan välisen sopimuksen turvallisuusmääräysten nojalla Bangladeshin kansantasavallalle kuuluvia oikeuksia sovelletaan myös turvallisuusvaatimusten hyväksymiseen, noudattamiseen ja ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennelupaan.

               4 ARTIKLA

               Lentopolttoaineen verotus

               1.
                     Tämän artiklan 2 kohdan määräyksillä täydennetään liitteessä 2 olevassa d kohdassa lueteltujen artiklojen vastaavia määräyksiä.

               2.
                     Mikään liitteessä 2 olevassa d kohdassa lueteltujen sopimusten kohta ei huolimatta niissä mahdollisesti olevista päinvastaisista määräyksistä saa estää jäsenvaltioita määräämästä syrjimättömin perustein veroja, tulleja tai muita maksuja niiden alueella toimitetulle polttoaineelle, jota käytetään Bangladeshin kansantasavallan nimeämän lentoliikenteen harjoittajan ilma-aluksessa, joka liikennöi kyseisen jäsenvaltion alueella sijaitsevan paikan ja toisen kyseisen jäsenvaltion alueella sijaitsevan paikan tai jonkin toisen jäsenvaltion alueella sijaitsevan paikan välillä.

               5 ARTIKLA

               Yhteensopivuus kilpailusääntöjen kanssa

               1.
                     Sen estämättä, mitä mahdollisissa päinvastaisissa määräyksissä määrätään, mikään liitteessä 1 lueteltujen sopimusten kohta ei saa i) suosia sellaisten sopimusten tekemistä yritysten välillä, sellaisten yritysten yhteenliittymien päätösten tekemistä tai sellaisten yhdenmukaistettujen menettelytapojen soveltamista, jotka estävät, vääristävät tai rajoittavat kilpailua, ii) vahvistaa tällaisten sopimusten, päätösten tai yhdenmukaistettujen menettelytapojen vaikutuksia tai iii) antaa yksityisten talouden toimijoiden vastuulle sellaisten toimenpiteiden toteuttamista, joilla estetään, vääristetään tai rajoitetaan kilpailua.

               2.
                     Liitteessä 1 lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.

               6 ARTIKLA

               Sopimuksen liitteet

               Tämän sopimuksen liitteet ovat erottamaton osa tätä sopimusta.

               7 ARTIKLA

               Tarkistaminen tai muuttaminen

               Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta.

               8 ARTIKLA

               Voimaantulo ja väliaikainen soveltaminen

               1.
                     Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaansaattamisen edellyttämät sisäiset menettelyt on saatettu päätökseen.

               2.
                     Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.

               3.
                     Jäsenvaltioiden ja Bangladeshin kansantasavallan väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä 1 olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti.

               9 ARTIKLA

               Irtisanominen

               1.
                     Jos jokin liitteessä 1 mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä 1 mainittuun sopimukseen, voimassaolo päättyy samaan aikaan.

               2.
                     Jos kaikki liitteessä 1 mainitut sopimukset irtisanotaan, tämän sopimuksen voimassaolo päättyy samaan aikaan.

               TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.

               Tämä sopimus on tehty […]ssa […] päivänä […]kuuta […] kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja bengalin kielellä.

               EUROOPAN UNIONIN PUOLESTA:
                     BANGLADESHIN KANSANTASAVALLAN PUOLESTA:

               Liite 1

               Luettelo tämän sopimuksen 1 artiklassa tarkoitetuista sopimuksista

               a) Bangladeshin kansantasavallan ja Euroopan unionin jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

               –
                     Belgian kuningaskunnan hallituksen ja Bangladeshin kansantasavallan hallituksen välinen sopimus lentoliikenteestä, tehty Brysselissä 20 päivänä tammikuuta 1995, jäljempänä liitteessä 2 ’Bangladesh–Belgia-sopimus’,

               sellaisena kuin se on muutettuna Brysselissä 20 päivänä heinäkuuta 2000 tehdyllä yhteisymmärryspöytäkirjalla;

               –
                     Saksan liittotasavallan hallituksen ja Bangladeshin kansantasavallan hallituksen välinen sopimus lentoliikenteestä, tehty Bonnissa 8 päivänä joulukuuta 1992, jäljempänä liitteessä 2 ’Bangladesh–Saksa-sopimus’,

               luettava yhdessä Saksan liittotasavallan ja Bangladeshin kansantasavallan hallituksen välisen Bonnissa 8 päivänä joulukuuta 1992 tehdyn yhteisymmärryspöytäkirjan kanssa;

               –
                     Bangladeshin kansantasavallan hallituksen ja Italian tasavallan hallituksen välinen sopimus kummankin maan alueiden välisestä lentoliikenteestä, tehty Roomassa 16 päivänä joulukuuta 1980, jäljempänä liitteessä 2 ’Bangladesh–Italia-sopimus’,

               luettava yhdessä Bangladeshin kansantasavallan hallituksen ja Italian tasavallan hallituksen välisten Roomassa 16 päivänä joulukuuta 1980 tehtyjen luottamuksellisten yhteisymmärryspöytäkirjojen kanssa;

               –
                     Alankomaiden kuningaskunnan hallituksen ja Bangladeshin kansantasavallan hallituksen välinen sopimus lentoliikenteestä, tehty Daccassa 3 päivänä marraskuuta 1973, jäljempänä liitteessä 2 ’Bangladesh–Alankomaat-sopimus’,

               sellaisena kuin se on muutettuna Alankomaiden kuningaskunnan ja Bangladeshin kansantasavallan valtuuskuntien Haagissa 7 päivänä marraskuuta 1989 allekirjoittamalla yhteisesti hyväksytyllä pöytäkirjalla,

               sellaisena kuin se on muutettuna Alankomaiden kuningaskunnan hallituksen ja Bangladeshin kansantasavallan hallituksen välisellä Haagissa 6 päivänä huhtikuuta 1994 tehdyllä yhteisymmärryspöytäkirjalla;

               –
                     Ison-Britannian ja Pohjois-Irlannin yhdistyneen kuningaskunnan hallituksen ja Bangladeshin kansantasavallan hallituksen välinen sopimus kummankin maan alueiden välisestä ja niiden kautta edelleen tapahtuvasta lentoliikenteestä, tehty Lontoossa 5 päivänä heinäkuuta 1978, jäljempänä liitteessä 2 ’Bangladesh–Yhdistynyt kuningaskunta-sopimus’,

               sellaisena kuin se on muutettuna Ison-Britannian ja Pohjois-Irlannin yhdistyneen kuningaskunnan ja Bangladeshin kansantasavallan lentoliikenneviranomaisten välisellä Lontoossa 7 päivänä helmikuuta 2007 allekirjoitetulla yhteisymmärryspöytäkirjalla,

               sellaisena kuin se on muutettuna Bangladeshin kansantasavallan ja Ison-Britannian ja Pohjois-Irlannin yhdistyneen kuningaskunnan lentoliikenneviranomaisten välisellä Dhakassa 7 päivänä tammikuuta 2010 allekirjoitetulla yhteisymmärryspöytäkirjalla.

               b) Bangladeshin kansantasavallan ja Euroopan unionin jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä

               –
                     Bangladeshin kansantasavallan hallituksen ja Puolan tasavallan hallituksen välinen sopimus lentoliikenteestä, parafoitu Dhakassa 9 päivänä kesäkuuta 1997, jäljempänä liitteessä 2 ’Bangladesh–Puola-sopimus’,

               luettava yhdessä Bangladeshin kansantasavallan hallituksen ja Puolan tasavallan hallituksen välisen Dhakassa 9 päivänä kesäkuuta 1997 tehdyn yhteisymmärryspöytäkirjan kanssa;

               –
                     Bangladeshin kansantasavallan hallituksen ja Ranskan tasavallan hallituksen välinen sopimus lentoliikenteestä, parafoitu Dhakassa 2 päivänä heinäkuuta 1998, jäljempänä liitteessä 2 ’Bangladesh–Ranska-sopimus’,

               luettava yhdessä Bangladeshin kansantasavallan hallituksen ja Ranskan tasavallan hallituksen välisen Dhakassa 2 päivänä heinäkuuta 1998 tehdyn yhteisymmärryspöytäkirjan kanssa;

               –
                     Bangladeshin kansantasavallan hallituksen ja Slovakian tasavallan hallituksen välinen sopimus lentoliikenteestä, parafoitu Dhakassa 17 päivänä tammikuuta 2007, jäljempänä liitteessä 2 ’Bangladesh–Slovakia-sopimus’,

               luettava yhdessä Bangladeshin kansantasavallan hallituksen ja Slovakian tasavallan hallituksen välisen Dhakassa 17 päivänä tammikuuta 2007 tehdyn yhteisymmärryspöytäkirjan kanssa,

               sellaisena kuin se on muutettuna Bangladeshin kansantasavallan hallituksen ja Slovakian tasavallan hallituksen lentoliikenneviranomaisten välisellä Slovakiassa 30 päivänä elokuuta 2007 allekirjoitetulla yhteisymmärryspöytäkirjalla.

               Liite 2

               Luettelo tämän sopimuksen 2–4 artiklassa tarkoitetuista liitteessä 1 lueteltujen sopimusten artikloista

               a) Jäsenvaltion tekemä nimeäminen:

               –
                     Bangladesh–Belgia-sopimuksen 3 artikla

               –
                     Bangladesh–Ranska-sopimuksen 3 artikla

               –
                     Bangladesh–Saksa-sopimuksen 3 artikla

               –
                     Bangladesh–Italia-sopimuksen 4 artikla

               –
                     Bangladesh–Alankomaat-sopimuksen 3 artikla

               –
                     Bangladesh–Puola-sopimuksen 3 artikla

               –
                     Bangladesh–Slovakia-sopimuksen 3 artikla

               –
                     Bangladesh–Yhdistynyt kuningaskunta-sopimuksen 4 artikla

               b) Liikennöintilupien tai muiden lupien epääminen, peruuttaminen, tilapäinen peruuttaminen tai rajoittaminen:

               –
                     Bangladesh–Belgia-sopimuksen 5 artikla

               –
                     Bangladesh–Ranska-sopimuksen 4 artikla

               –
                     Bangladesh–Saksa-sopimuksen 4 artikla

               –
                     Bangladesh–Italia-sopimuksen 5 artikla

               –
                     Bangladesh–Alankomaat-sopimuksen 4 artikla

               –
                     Bangladesh–Puola-sopimuksen 4 artikla

               –
                     Bangladesh–Slovakia-sopimuksen 4 artikla

               –
                     Bangladesh–Yhdistynyt kuningaskunta-sopimuksen 5 artikla

               c) Turvallisuus:

               –
                     Bangladesh–Belgia-sopimuksen 7 artikla

               –
                     Bangladesh–Ranska-sopimuksen 8 artikla

               –
                     Bangladesh–Saksa-sopimuksen 6 artikla

               –
                     Bangladesh–Italia-sopimuksen 10 artikla

               –
                     Bangladesh–Puola-sopimuksen 9 artikla

               –
                     Bangladesh–Slovakia-sopimuksen 9 artikla

               d) Lentopolttoaineen verotus:

               –
                     Bangladesh–Belgia-sopimuksen 10 artikla

               –
                     Bangladesh–Ranska-sopimuksen 10 artikla

               –
                     Bangladesh–Saksa-sopimuksen 8 artikla

               –
                     Bangladesh–Italia-sopimuksen 6 artikla

               –
                     Bangladesh–Alankomaat-sopimuksen 5 artikla

               –
                     Bangladesh–Puola-sopimuksen 7 artikla

               –
                     Bangladesh–Slovakia-sopimuksen 6 artikla

               Liite 3

               Luettelo tämän sopimuksen 2 artiklassa tarkoitetuista muista valtioista

               a) Islannin tasavalta (Euroopan talousalueesta tehdyn sopimuksen nojalla)

               b) Liechtensteinin ruhtinaskunta (Euroopan talousalueesta tehdyn sopimuksen nojalla)

               c) Norjan kuningaskunta (Euroopan talousalueesta tehdyn sopimuksen nojalla)

               d) Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


Avis juridique important

|

52003PC0727

Ehdotus: neuvoston päätös, turvalliseen verkkoteknologiaan perustuvan tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia varten  /* KOM/2003/0727 lopull. - CNS 2003/0284 */

Ehdotus: NEUVOSTON PÄÄTÖS, turvalliseen verkkoteknologiaan perustuvan tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia varten(komission esittämä)PERUSTELUT1. JOHDANTOVarhaisvaroitusjärjestelmä laitonta maahanmuuttoa ja ihmisten salakuljetusta koskevien tietojen välitystä varten perustettiin alun perin neuvoston toukokuussa 1999 antamalla päätöslauselmalla. Tarkoituksena oli perustaa standardoitu, pysyvä viestintäverkko, jonka avulla jäsenvaltiot voisivat ilmoittaa toisilleen laittomaan maahanmuuttoon liittyvistä tapauksista tai uusista suuntauksista välittömästi.Tämä järjestelmä ei kuitenkaan ole koskaan täysin vastannut jäsenvaltioiden odotuksia, lähinnä koska sitä ei ole käytetty tarkoituksenmukaisesti tai koska kaikki osallistuvat valtiot (jäsenvaltiot, ehdokasmaat ja assosioituneet maat) eivät ole käyttäneet sitä johdonmukaisesti ja koska sen teknisessä toteutuksessa on ollut puutteita. Komission 15. marraskuuta 2001 antamassa tiedonannossa laitonta maahanmuuttoa koskevasta yhteisestä politiikasta (KOM(2001) 672) esitetyn ehdotuksen mukaisesti neuvoston 28. helmikuuta 2002 antamassa kokonaisvaltaisessa toimintasuunnitelmassa laittoman maahanmuuton ja ihmiskaupan torjunnasta Euroopan unionissa (EYVL C 142, 14.6.2002, s. 23) annetaan valtuutus kehittää ennakkovaroitusjärjestelmää edelleen suojattuna intranet-verkostona.Kattavaa, nykyaikaista ja turvallista verkostoa tarvitaan, jotta maahanmuuton hallinnasta vastaavat, laitonta maahanmuuttoa torjuvat viranomaiset saisivat kaikki tarvitsemansa tiedot. Tätä varten komissio perusti tieto- ja koordinointiverkoston (Information and Co-ordination Network), joka on tekniseltä toteutukseltaan teemaryhmä eli "interest group" komission viestintä- ja tietoresurssikeskuksen hallintojärjestelmässä (Communication and Information Resource Centre Administrator, CIRCA). CIRCA-järjestelmä on otettu käyttöön kaikenlaista jäsenvaltioiden ja toimielinten välistä tiedonvaihtoa varten. Se on verkkoympäristö, joka tarjoaa online-palveluja ja yhteisen virtuaalisen työskentelytilan suljetuille käyttäjäryhmille.Verkoston ensimmäinen osa ja lähtökohta on juuri em. ennakkovaroitusjärjestelmä. Tällaista maahanmuuton hallinnasta vastaavien jäsenvaltioiden viranomaisten lisääntynyttä operatiivista yhteistyötä ei pitäisi rajoittaa pelkkään tietojenvaihtoon muutamista ennakkovaroitusta edellyttävistä tapauksista. Nykyisen viestintätekniikan mahdollisuuksia olisi sitä paitsi käytettävä parantamaan huomattavasti nykyisiä tietojenvaihtokanavia, esim. antamalla strategisia, taktisia ja operatiivisia tietoja, ajan tasalla olevia luetteloja yhteystahoista, tapauskohtaisia tietoja ja raportteja, jotka olisi jaettava osanottajien kesken. Näin ollen verkostossa olisi oltava heti eräitä täydentäviä osa-alueita, ja loput voidaan lisätä myöhemmin.Osana ennakkovaroitusjärjestelmän kehitystä verkoston ensisijaisena tarkoituksena on helpottaa strategisten ja taktisten tietojen vaihtoa laittomista muuttovirroista ja suuntauksista. Toistaiseksi ei harkita henkilötietojen vaihtoa ihmisten salakuljetuksessa ja kaupassa osallisina olevien rikollisverkostojen jäsenistä.2. TAVOITETämän päätöksen tavoitteena on perustaa turvalliseen verkkoteknologiaan perustuva tieto- ja koordinointiverkosto maahanmuuton hallinnasta vastaavia jäsenvaltioiden viranomaisia varten. Päätöksessä asetetaan tämän verkoston toiminnan perusedellytykset.Lisäksi päätöksessä esitetään, miten komissio hallinnoi järjestelmää. Järjestelmän ylläpitämisessä ja kehittämisessä komissiota avustaa neuvoa-antava komitea.3. OIKEUSPERUSTA JA TOISSIJAISUUSPERIAATETämän päätöksen oikeusperustana on EY:n perustamissopimuksen 66 artikla, ja sen välittömänä tavoitteena on tukea vapauteen, turvallisuuteen ja oikeuteen perustuvan alueen asteittaista perustamista torjumalla laitonta maahanmuuttoa ja laitonta oleskelua sekä vahvistamalla jäsenvaltioiden, Europolin ja komission asianomaisten yksikköjen välistä hallinnollista yhteistyötä.EY:n perustamissopimuksen IV osastoa ei sovelleta Yhdistyneeseen kuningaskuntaan eikä Irlantiin, paitsi jos nämä valtiot ilmoittavat päinvastaisesta päätöksestään perustamissopimuksiin liitetyn, Yhdistyneen kuningaskunnan ja Irlannin asemaa koskevan pöytäkirjan mukaisesti.Jäljempänä oleva ehdotus on luonteeltaan monitahoinen, sillä se edustaa myös Schengenin säännöstön kehittämistä siinä merkityksessä kuin siitä määrätään Euroopan unionin neuvoston sekä Islannin ja Norjan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen [1]1 artiklassa.[1]   EYVL L 176, 10.7.1999, s. 36Ehdotetun toimen tavoitetta, joka on turvallinen ja nopea maahanmuuttovirtoja koskevien tietojen vaihto jäsenvaltioiden välillä, ei voida riittävällä tavalla saavuttaa jäsenvaltioiden toimin, vaan se voidaan toimen vaikutusten vuoksi saavuttaa paremmin yhteisön tasolla toissijaisuusperiaatteen mukaisesti. Reaaliajassa turvallisen verkoston välityksellä tapahtuvaan tiedonvaihtoon perustuva maahanmuuton hallinnasta vastaavien jäsenvaltioiden viranomaisten yhteistyö on mahdollista ainoastaan yhteisön tasolla. Etuna on, että voidaan vaihtaa tietoa, jota on toistaiseksi ollut saatavilla ainoastaan kansallisesti tai jota jäsenvaltiot ovat vaihtaneet joko epävirallisia tai vanhentuneita tietojenvaihtokanavia käyttäen. Tietojenvaihtomenetelmän parantaminen edellyttää turvallisen verkoston luomista. Tässä päätöksessä ei ylitetä sitä, mikä on tarpeen tämän tavoitteen saavuttamiseksi.4. ARTIKLAKOHTAISET PERUSTELUT1 artiklaTässä artiklassa esitetään päätöksen tavoitteet.2 artiklaTämän artiklan nojalla komissio vastaa verkoston kehittämisestä ja hallinnoinnista. Lisäksi tässä artiklassa luetellaan tietojenvaihdon osa-alueet.Verkoston teknisenä alustana on nykyisin komission viestintä- ja tietoresurssikeskuksen hallintojärjestelmän (CIRCA, http://www.forum.europa.eu.int/ ) alusta, joka on osa Euroopan laajuista hallintojen välistä telemaattista tietojenvaihtoverkkoa (HVT) neuvoston päätöksen 1999/1720/EY 4 artiklan mukaisesti. CIRCA-järjestelmä tarjoaa ihanteellisen toimintaympäristön sekä lukuisia muita etuja. Se on mm. välittömästi käytettävissä ja sen käyttö on rajoitettu rekisteröidyille käyttäjille, joilla on valikoidut käyttöoikeudet. Lisäksi sen korkeatasoinen salausmenetelmä takaa resurssien ja asiakirjojen turvallisen käytön.CIRCA-alusta käsittää myös verkoston kannalta käyttökelpoiset vakiomuotoiset hallintopalvelut. Edellä mainitun tietojenvaihdon osa-alueet käsittävän kirjasto-osan lisäksi käytössä on yhteinen sähköpostiyhteys ja mahdollisuus järjestää tapaamisia sähköisesti. Lisäksi tarjolla on linkkejä muihin verkkoteknologiaan perustuviin tietolähteisiin. Jäsenet voivat vaihtaa yhteystietojaan osallistujien hakemistossa. Keskusteluryhmissä jäsenet voivat käydä online-keskusteluja eri aiheista ja lähettää kysymyksiä muille osallistujille.3 artiklaTässä artiklassa esitetään komission tehtävät.Artiklan a kohdan mukaan komissio laatii ehdot ja menettelyt täysien tai valikoitujen käyttöoikeuksien myöntämiseksi verkostoon.Artiklan b kohdan mukaan komissio tekee kaikki verkoston hallinnointia ja rakennetta koskevat päätökset ja laatii myös järjestelmän toiminnan edellyttämät säännöt tai ohjeet (luottamuksellisuus sekä tietojen siirto, varastointi, arkistointi ja poistaminen). Komissio voi myös laatia tai muuttaa vakiomuotoisia lomakkeita, kuten nykyistä ennakkovaroitusjärjestelmää koskevaa lomaketta.4 artiklaArtiklan 1 kohdassa edellytetään, että jäsenvaltiot tarjoavat toimivaltaisille viranomaisille tarvittavan teknisen infrastruktuurin.Artiklan 2 kohdan mukaan jäsenvaltiot nimeävät kansalliset yhteystahot.5 artiklaTässä artiklassa selvennetään, kuka omistaa tarjotut tiedot ja on niistä vastuussa. Siinä määritellään tietojenvaihdon luottamuksellisuus ja velvoitetaan jäsenvaltioita varmistamaan, että ainoastaan valtuutetuilla henkilöillä on pääsy tietoihin.6 artiklaPäätöksen 1999/468/EY 3 ja 7 artiklan mukaisesti tämän päätöksen 6 artiklassa otetaan käyttöön komiteamenettely, joka auttaa verkoston hallinnoimisessa. Neuvoa-antava komitea auttaa komissiota päättämään säännöistä ja toimenpiteistä, joita tarvitaan tämän päätöksen täytäntöönpanemiseksi.7 artiklaTässä artiklassa määritellään päätöksen voimaantulotapa ja -ajankohta.8 artiklaTässä artiklassa määritellään, kenelle päätös on osoitettu.5. Rahoitusselvitys2003/0284 (CNS)Ehdotus: NEUVOSTON PÄÄTÖS, turvalliseen verkkoteknologiaan perustuvan tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia vartenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 66 artiklan,ottaa huomioon komission ehdotuksen [2],[2]  EUVL C [...], [...], s. [...].ottaa huomioon Euroopan parlamentin lausunnon [3],[3]  EUVL C [...], [...], s. [...].sekä katsoo seuraavaa:(1) Laittoman maahanmuuton ja ihmiskaupan torjunnasta 28 päivänä helmikuuta 2002 annetussa neuvoston kokonaisvaltaisessa toimintasuunnitelmassa, joka perustuu laitonta maahanmuuttoa koskevasta yhteisestä politiikasta 15 päivänä marraskuuta 2001 annettuun komission tiedonantoon [4] Euroopan parlamentille ja neuvostolle, vaaditaan suojatun intranet-verkoston kehittämistä.[4]   KOM(2001) 672.(2) Tällaista intranet-verkostoa voidaan käyttää laittomia maahanmuuttovirtoja ja muita laittoman maahanmuuton ilmiöitä koskevaan turvalliseen ja nopeaan tietojenvaihtoon jäsenvaltioiden välillä. Verkoston kehittäminen ja hallinnointi annetaan komission tehtäväksi.(3) Intranet-verkostoon olisi pääsy vain käyttöoikeudet saaneilla käyttäjillä, joiden olisi noudatettava voimassa olevia ehtoja, menettelyjä ja turvatoimia.(4) Koska ehdotetun toimen tavoitteita - turvallista ja nopeaa tietojenvaihtoa jäsenvaltioiden välillä - ei voida riittävällä tavalla saavuttaa jäsenvaltioiden toimin, vaan ne voidaan toimen vaikutusten vuoksi saavuttaa paremmin yhteisön tasolla, yhteisö voi ryhtyä toimiin perustamissopimuksen 5 artiklassa määritetyn toissijaisuusperiaatteen mukaisesti. Samassa artiklassa määritetyn oikeasuhteisuuden periaatteen mukaisesti tässä päätöksessä ei ylitetä sitä, mikä on tarpeen tämän tavoitteen saavuttamiseksi.(5) Tässä päätöksessä kunnioitetaan perusoikeuksia ja noudatetaan erityisesti Euroopan unionin perusoikeuskirjassa yhteisön oikeuden yleisperiaatteiksi tunnustettuja periaatteita.(6) Intranet-verkoston yhteydessä on otettava huomioon yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettu Euroopan parlamentin ja neuvoston direktiivi 95/46/EY [5].[5]   EYVL L 281, 23.11.1995, s. 31.(7) Tämän päätöksen täytäntöönpanon edellyttämät toimenpiteet toteutetaan menettelystä komissiolle siirrettyä toimeenpanovaltaa käytettäessä tehdyn neuvoston päätöksen 1999/468/EY mukaisesti.(8) Euroopan unionista tehtyyn sopimukseen ja EY:n perustamissopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen antamiseen, joten päätös ei sido Tanskaa eikä sitä sovelleta Tanskaan. Koska päätöksen on tarkoitus perustua Schengenin säännöstöön EY:n perustamissopimuksen IV osaston määräysten mukaisesti, Tanska päättää edellä mainitun pöytäkirjan 5 artiklan nojalla kuuden kuukauden kuluessa siitä, kun neuvosto on hyväksynyt päätöksen, aikooko se soveltaa päätöstä.(9) Tämä päätös edustaa Schengenin säännöstön kehittämistä siinä merkityksessä, kuin siitä määrätään Euroopan unionin neuvoston sekä Islannin ja Norjan välillä tehdyssä sopimuksessa. Kyseisessä sopimuksessa määriteltyjen menettelyjen nojalla tähän päätökseen perustuvia oikeuksia ja velvoitteita olisi sovellettava myös Islantiin ja Norjaan sekä näiden kahden maan ja tämän päätöksen kohteena olevien jäsenvaltioiden välisissä suhteissa,ON TEHNYT TÄMÄN PÄÄTÖKSEN:1 artiklaTällä päätöksellä perustetaan turvalliseen verkkoteknologiaan perustuva tieto- ja koordinointiverkosto laitonta siirtolaisuutta, laitonta maahanmuuttoa ja maahanmuuttoa sekä maassa laittomasti oleskelevien henkilöiden palauttamista koskevien tietojen vaihtamiseksi.2 artikla1. Komissio vastaa verkoston kehittämisestä ja hallinnoinnista, verkoston rakenteesta ja sisällöstä sekä tietojenvaihdon osa-alueista.2. Tietojenvaihto käsittää ainakin seuraavat osa-alueet:(a) laitonta maahanmuuttoa ja ihmisten salakuljetusta koskeva varhaisvaroitusjärjestelmä(b) maahanmuuttoalan yhteyshenkilöverkosto(c) viisumit, rajat ja laittomaan maahanmuuttoon liittyvät matkustusasiakirjat(d) palauttamiseen liittyvät kysymykset.3. Verkosto käsittää hallinnollisia apuvälineitä, kuten hakemiston osallistuvista yksiköistä tai viranomaisista sähköpostiosoitteineen, uutisryhmiä ja kokousmahdollisuuden.4. Komissio käyttää Euroopan laajuiseen hallintojen telemaattiseen verkkoon kuuluvaa teknistä alustaa.3 artiklaPäätöksen 6 artiklan 2 kohdassa mainitun menettelyn mukaisesti komission tehtävänä on(a) laatia ehdot ja menettelyt täysien tai valikoitujen käyttöoikeuksien myöntämiseksi verkostoon(b) antaa järjestelmän käyttöedellytyksiä koskevat säännöt ja ohjeet, myös luottamuksellisuutta, tietojen siirtoa, varastointia, arkistointia ja poistamista sekä vakiolomakkeita koskevat säännöt.4 artikla1. Jäsenvaltiot myöntävät verkoston käyttöoikeudet 3 artiklassa mainittujen komission toimenpiteiden mukaisesti.2.  Jäsenvaltiot nimeävät kansalliset yhteystahot ja ilmoittavat ne komissiolle.5 artikla1. Tietojen siirto verkostoon ei vaikuta kyseisten tietojen omistukseen. Käyttöoikeudet saaneet käyttäjät ovat yksin vastuussa toimittamistaan tiedoista ja varmistavat, että tietojen sisältö vastaa täysin voimassaolevaa yhteisön ja kansallista lainsäädäntöä.2. Ellei toimitettuja tietoja ole merkitty julkisiksi, tietoja saavat käyttää ainoastaan verkoston käyttöoikeudet saaneet käyttäjät eikä niitä saa paljastaa kolmansille osapuolille ilman kyseisten tietojen omistajalta ennalta saatua lupaa.3.  Jäsenvaltiot ryhtyvät tarvittaviin turvatoimiin, joilla(a) estetään muiden kuin käyttöoikeuden saaneiden käyttäjien pääsy verkostoon(b) varmistetaan, että käyttöoikeuden saaneet käyttäjät pääsevät verkostoa käyttäessään käsiksi vain toimivaltaansa kuuluvaan tietoon(c) estetään muita kuin käyttöoikeuden saaneita käyttäjiä lukemasta, kopioimasta, muokkaamasta tai pyyhkimästä verkostossa olevia tietoja.4. Muista turvatoimista huolehtii komissio 6 artiklan 2 kohdassa mainitun menettelyn mukaisesti, sanotun kuitenkaan rajoittamatta 3 kohdan soveltamista.6 artikla1. Neuvoston päätöksen 2002/463/EY [6] mukaisesti komissiota avustaa ARGO-komitea.[6]   EYVL L 161, 19.6.2002, s. 11.2.  Viitattaessa tähän kohtaan sovelletaan päätöksen 1999/468/EY 3 ja 7 artiklaa.7 artiklaTämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.8 artiklaTämä päätös osoitetaan kaikille jäsenvaltioille.Tehty Brysselissä [...]Neuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala(t): Oikeus- ja sisäasiatToiminnan ala(t): 18 03 Maahanmuutto-, turvapaikka-, viisumiasiat... (ABM)Toimenpiteen nimi: Ehdotus neuvoston päätökseksi turvalliseen verkkoteknologiaan perustuvan tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia varten1. BUDJETTIKOHTA/-KOHDAT2. NUMEROTIEDOT2.1. Toimenpiteen kokonaismäärärahat (B osa): milj. euroa maksusitoumusmäärärahoina2.2. Toimenpiteen soveltamisaika:Ehdotetussa säädöksessä ei mainita sen kestoa eikä uudelleentarkastelun ajankohtaa.2.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)>TAULUKON PAIKKA>b) Tekninen ja hallinnollinen apu ja tukimenot (vrt. kohta 6.1.2)>TAULUKON PAIKKA>>TAULUKON PAIKKA>c) Henkilöstömenojen ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)>TAULUKON PAIKKA>>TAULUKON PAIKKA>2.4. Yhteensopivuus ohjelmasuunnitelman ja rahoitusnäkymien kanssaX Ehdotus on tehdyn ohjelmasuunnitelman mukainen.Ehdotus edellyttää rahoitusnäkymien kyseisen otsakkeen ohjelmasuunnitelman muuttamista,ja tämä voi edellyttää toimielinten välisen sopimuksen määräysten soveltamista.2.5. Vaikutukset tuloihin: [7][7]  Lisätietoja erillisessä ohjeasiakirjassa.Ehdotus ei vaikuta tuloihin.3. BUDJETTITIEDOT>TAULUKON PAIKKA>4. OIKEUSPERUSTAEuroopan yhteisön perustamissopimuksen 66 artikla.5. KUVAUS JA PERUSTELUT5.1. Yhteisön toiminnan tarve [8][8]  Lisätietoja erillisessä ohjeasiakirjassa.5.1.1. Toiminnan tavoitteetTavoitteena on perustaa kattava, nykyaikainen ja turvallinen verkosto, jotta maahanmuuton hallinnasta vastaavat, laitonta maahanmuuttoa torjuvat viranomaiset saisivat kaikki tarvitsemansa tiedot.5.1.2. Ennakkoarviointiin liittyvät toimenpiteetKomissio ehdottaa, että verkosto perustetaan käyttämällä komission viestintä- ja tietoresurssikeskuksen hallintojärjestelmän (CIRCA) teknistä alustaa. Se on verkkoympäristö, joka tarjoaa online-palveluja ja yhteisen virtuaalisen työskentelytilan suljetuille käyttäjäryhmille. Eri komiteat ja asiantuntijaryhmät ovat käyttäneet sitä menestyksellisesti esimerkiksi kansallisten yhteyshenkilöiden verkostojen perustamisessa ja EURODAC-järjestelmän perustamisessa tarvittavien tietojen vaihdossa. Myös SIS II -komitea ja EURASIL ovat käyttäneet sitä.5.1.3. Jälkiarvioinnin perusteella toteutetut toimenpiteetKomissio tarkastelee säännöllisin väliajoin mahdollisuutta lisätä tietojenvaihtoon uusia osa-alueita ehdotuksessa jo vahvistettujen osa-alueiden lisäksi teknisen kehityksen ja operatiivisten toimintatarpeiden perusteella.5.2. Suunnitellut toimet ja yhteisön rahoitustukea koskevat yksityiskohtaiset säännötTämän ehdotuksen tavoitteena on perustaa turvalliseen verkkoteknologiaan perustuva tieto- ja koordinointiverkosto maahanmuuton hallinnasta vastaavia jäsenvaltioiden viranomaisia varten. Tietotekniikan käyttö tietojenvaihdossa on laitonta maahanmuuttoa koskevan jäsenvaltioiden tehokkaan yhteistyön kannalta yhä välttämättömämpää. Lukuisat käyttäjät voivat käyttää verkostoa yhtä aikaa vaihtaakseen tietoja laittomasta maahanmuutosta, vääristä asiakirjoista, palauttamisesta, maahanmuuttoalan yhteyshenkilöistä jne. sen verkkoteknologiaan perustuvien sovellusten joustavuuden ansiosta.Verkosto käyttää nykyisin CIRCA-järjestelmän kanssa samaa teknistä alustaa, joka on osa hallintojen välisen telemaattisen tietojenvaihdon (HVT) yhteisiä yleispalveluja.5.3. TäytäntöönpanomenetelmätKomission vakinainen henkilöstö hallinnoi verkoston sisältöä eri käyttäjien (kansalliset tai kansainväliset tahot) toimittamien tietojen perusteella.6. TALOUDELLISET VAIKUTUKSET6.1. Kokonaisrahoitusvaikutus, B osa (koko ohjelmakaudeksi)6.1.1. RahoitustukiSitoumukset (miljoonaa euroa, kolmen desimaalin tarkkuudella)>TAULUKON PAIKKA>6.2. Toimenpidekohtainen kustannuslaskelma, B osa (koko ohjelmakaudeksi) [9][9]  Lisätietoja erillisessä ohjeasiakirjassa.Sitoumukset (miljoonaa euroa, kolmen desimaalin tarkkuudella)>TAULUKON PAIKKA>7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöön>TAULUKON PAIKKA>7.2. Henkilöstön taloudellinen kokonaisvaikutus>TAULUKON PAIKKA>Määrät vastaavat 12 kuukauden kokonaismenoja.7.3. Muut toimenpiteestä johtuvat hallintomenot>TAULUKON PAIKKA>Määrät vastaavat 12 kuukauden kokonaismenoja.1 Mainittava komitean laji sekä ryhmä, johon se kuuluu.>TAULUKON PAIKKA>8. SEURANTA JA ARVIOINTI8.1. SeurantajärjestelytKomissio antaa järjestelmän käyttöedellytyksiä koskevat säännöt ja ohjeet, myös luottamuksellisuutta, tietojen siirtoa, varastointia, arkistointia ja poistamista sekä vakiolomakkeita koskevat säännöt.Yhteinen tekninen alusta (CIRCA) arvioidaan HVT:n uudelleentarkastelun yhteydessä.8.2. Suunniteltua arviointia koskevat järjestelyt ja aikatauluKomissio tarkastelee säännöllisin väliajoin, voidaanko tietojenvaihtoon lisätä uusia osa-alueita teknisen kehityksen ja operatiivisten tarpeiden mukaisesti. Komissio valvoo jatkuvasti, miten teemaryhmän jäsenet käyttävät verkostoa.9. PETOSTEN TORJUNTATOIMETSovelletaan voimassa olevia yleisiä petostentorjuntasäännöksiä.